stanford-oval/wikipedia huggingface dataset:
ארץ ישראל (יהדות)
ארץ ישראל בהגות היהודית בימי הביניים ובעת החדשה

על פי רבי יהודה הלוי, ארץ ישראל נמצאת על הגבול שבין החומרי לרוחני, ומחברת בין שתי הספירות. היא מרכז היקום, בריאת העולם התחילה ממנה. רק שם שורה הנבואה, ורק שם נשמעות התפילות. לפיכך, ממנה מודדים מרחבים ועתים. כיוון שטבעם של ארץ ישראל ושל עם ישראל מתאימים זה לזה; רק כאשר העם הנבחר נמצא בארץ קודשו, מתגלות בשלמות סגולות שניהם. לפיכך ריה"ל דגל בעלייה לארץ ישראל; ושלא כרמב"ם, הוא עצמו עלה לארץ ישראל, בתקווה שבכך הוא יחיש את הגאולה.
בניגוד לריה"ל, נקודת השקפתו של רמב"ם היא הלכתית ואין הוא מייחס לארץ ישראל סגולות על-טבעיות. לשיטתו, קדושת ארץ ישראל נובעת מהמצוות המתקיימות בה, כאשר עם ישראל יושב על אדמתו ומתנהג על פי התורה. לדידו, ארץ ישראל התקדשה בגלל מאורעות היסטוריים, כגון ברית בין הבתרים, עקדת יצחק, כיבושי יהושוע שקידשו את הארץ לזמנם, והתנחלות עולי בבל שקידשה את הארץ לדורות. לדידו, מצוות הישיבה בארץ ישראל חלה רק כאשר היא תחת שלטון יהודי-תורני.
על פי הקבלה, ארץ ישראל מזוהה עם ספירת המלכות – בדומה לכנסת ישראל. נמצא אם כן, שאלוהים המתגלה דרך הספירות, התורה שהסמלים נגזרים ממנה ועם ישראל – הם אחד, וארץ ישראל נכללת באחדות זאת ומשלימה אותה.
ביחסה לארץ ישראל – אשר עם הזמן הפכה למזוהה עם מדינת ישראל, הציונות העלתה ספר שאלות מאתגרות:
האם עם ישראל רשאי ליזום את השיבה לארצו - לארץ ישראל? והאם מותר להשתמש בכלים פוליטיים חילוניים, לשם הגשמת יעד זה? האם השימוש בכלים אלו, לא יביא בסופו של דבר לכפירה? האורתודוקסיה האנטי-ציונית ראתה באקטיביזם הציוני מרד כלפי שמים; ואילו הציונות הדתית ניסתה לגשר בין שתי התפיסות.
מכורח הנסיבות, התקיים פלג בציונות החילונית שחיפש מקומות אלטרנטיביים לארץ ישראל. פולמוס זה הסתיים, עם ידם של הציונים הטריטוריאליסטים על התחתונה.
מהי זכותו של עם ישראל לחזור לארץ ישראל, אחרי פרידה של דורות? שאלה זו התעוררה בעקבות ההתנגדות הערבית ליוזמה הציונית, וכן פיצלה ומפצלת את העם. הדעות נחלקו האם הזכות על הארץ היא 'טבעית', 'היסטורית', 'מוסרית' או 'דתית'. האנשים חלוקים בשאלה האם הזכות מזכה את העם למדינה או רק לבית לאומי, ל'מדינה יהודית בלבדית', ל'מדינת כל אזרחיה' או ל'מדינה דו לאומית'? למדינה בכל היקפה של ארץ ישראל או לחלוקה. על רקע התנ"ך, נתגלעה מחלוקת עם על דרכי ההגשמה, רכישת הקרקעות וההתיישבות.
מה תהיה דמותה של ארץ ישראל? מה יגבר: 'יהדותה' או היותה מדינה הנשלטת על ידי 'ערכים חילוניים'?
מה יהיה טיב הקשרים בין יהודי התפוצות לארץ ישראל?
ראו גם

ארץ ישראל
ארץ זבת חלב ודבש
ארץ הצבי
ארץ חמדה
הערות שוליים

↑  ספר בראשית, פרק י"ב, פסוק א'
↑  ספר בראשית, פרק י"ב, פסוק ז', ספר בראשית, פרק י"ג, פסוק י"ד
↑  "ונתתי לך ולזרעך אחריך את כל ארץ כנען לאחוזת עולם והייתי להם לאלוהים" (בראשית).
↑  ספר בראשית, פרק כ"ד, פסוק ז'
↑  ספר בראשית, פרק כ"ו, פסוק ג'
↑  ספר בראשית, פרק כ"ח, פסוק י"ג
↑  ספר שמות, פרק ל"ג, פסוק א'
↑  "תביאמו ותטעמו בהר נחלתך, מכון לשבתך פעלת ה' " (שמות), "הארץ אני אני שוכן בה, כי אני ה' שוכן בתוך בני ישראל"(במדבר).
↑  ספר במדבר, פרק י"ד, פסוק כ"ג
↑  ספר במדבר, פרק ל"ב, פסוק י"ד
↑  מרטין בובר, בין עם לארצו - עיקרי תולדותיו של רעיון, ירושלים, תש"ה
↑  משנה תורה, ספר עבודה, הלכות בית הבחירה, פרק ו, הלכה טז
↑  אליעזר שביד, מולדת וארץ יעודה, עם עובד, תל אביב, תשל"ט
↑  ספר שמות, פרק י"ג, פסוק ה', ספר דברים, פרק כ"ו, פסוק ט"ו
↑  ספר דברים, פרק ג', פסוק כ"ה
↑  רמב"ן ויקרא כו, לב
↑  "אני ה' אלוהיכם אשר הוצאתי אתכם מארץ מצרים, לתת לכם את ארץ כנען, להיות לכם לאלוהים" (ויקרא).
↑  "ואתה על אדמה טמאה תמות וישראל גלו יגלה מעל אדמתו" (עמוס)
↑  ספר תהילים, פרק ק"ב, פסוק ט"ו
↑  משנה תורה, ספר שופטים, הלכות מלכים, פרק ה, הלכה י
↑  ספר ישעיהו, פרק ל"ג, פסוק כ"ד
↑  ספר דברים, פרק ל"ב, פסוק מ"ג (מתוך שירת האזינו)
↑  ספר עמוס, פרק ז', פסוק י"ז
↑  ספר שמות, פרק ג', פסוק ח'. ספר דברים, פרק ח', פסוק ז'. וכן במקומות נוספים
↑  ספר שמות, פרק ג', פסוק י"ז. ספר במדבר, פרק י"ד, פסוק ח'. וכן במקומות נוספים. הביטוי "ארץ זבת חלב ודבש" נזכר סה"כ שש עשרה פעמים בתורה, וחמש פעמים בשאר ספרי התנ"ך
↑  ספר דברים, פרק י"א, פסוק י"ב
↑  ספר דברים, פרק ז', פסוק ח'
↑  ספר במדבר, פרק ל"ד, פסוק ב'
↑  שו"ת מהר"ם, מהר"מ מרוטנבורג, מהדורת א"מ בלוך, ברלין תרנ"א, עמ' 5. חירות על הלוחות, אביעזר רביצקי, תל אביב 1999, עמ' 11–13, 15.
↑  תוספות, כתובות, דף קי ע"ב, ד"ה "הוא אומר לעלות". חירות על הלוחות, אביעזר רביצקי, תל אביב 1999, עמ' 34-32.
↑  אהבת יהונתן, הרב יהונתן אייבשיץ, פרשת עקב, דף עב ע"ב. חירות על הלוחות, אביעזר רביצקי, תל אביב 1999, עמ' 30.
↑  בית הבחירה, המאירי, כתובות, דף קיא ע"א, מהדורת א' סופר, ירושלים תש"ז, עמ' 505. חירות על הלוחות, אביעזר רביצקי, תל אביב 1999, עמ' 23.
↑  ליקוטי מוהר"ן תנינא, רבי נחמן מברסלב, סי' קט.
↑  שפת אמת, הרב משה חאגיז, דף יד ע"א. חירות על הלוחות, אביעזר רביצקי, תל אביב 1999, עמ' 23.
↑  חירות על הלוחות, אביעזר רביצקי, תל אביב 1999, עמ' 14.
↑  טוב הארץ, הרב נתן שפירא, ירושלים תרנ"א, דפוס צילום, ירושלים תשל"ו, דף יט ע"א. חירות על הלוחות, אביעזר רביצקי, תל אביב 1999, עמ' 40. ראה חסד לאברהם, הרב אברהם אזולאי, נהר יב, מעין ג.
↑  אליעזר שביד,, 'ארץ ישראל',, לקסיקון התרבות היהודית בזמננו: מושגים, תנועות, אמונות,, עורכים כהן, מנדס-פלור, שפירא, עם עובד תל אביב, תשנ"ג, עמ' 37-41
↑  L.A. Hoffman (ed), The Land of Israel - Jewish Perspectives, Notre Dame, Indiana: Notre Dame, Indiana University Press, 1986
| חיבת הארץ |
| --- | --- | --- |
| בניין הארץ | ירושה • יישוב • נטיעה |  |
| יישוב הארץ | הליכה • קבורה • יציאה |  |
| שבח הארץ | ארץ ישראל ביהדות • אהבתה • קדושתה  • שירי ארץ ישראל • דיבתה |  |
| מתנות הארץ | שבעת המינים • עפרה • פירותיה |  |
| --- | --- |
בקרת זהויות :  NLI: 987007560757805171  LCCN: sh85097163  VIAF: 233681848   WorldCat (עם VIAF): 233681848
ג'ודו באולימפיאדת לונדון (2012)

| --- | --- |

 היכל:  מרכז התערוכות אקסל
 תאריך התחלה:  28 ביולי
 תאריך סיום:  3 באוגוסט
 מתחרים:  384 מ-132 מדינות
 → 2008 2016 ← 
תחרויות הג'ודו באולימפיאדת לונדון 2012 נערכו במרכז התערוכות אקסל מ-28 ביולי עד 3 באוגוסט. זו הייתה המהדורה ה-12 של תחרויות הג'ודו במשחקים האולימפיים. 384 מתחרים מ-132 מדינות התחרו ב-14 קטגוריות משקל שונות (7 לגברים ו-7 לנשים).
סקירה

ההשתתפות בתחרויות הג'ודו בלונדון 2012 התבססה על פי רשימת הדירוג העולמי של איגוד הג'ודו העולמי כפי שעמדה ב-10 במאי 2012. 22 הגברים הראשונים ו-14 הנשים הראשונות בכל קטגוריית משקל העפילו לתחרות בכפוף למגבלה של נציג אחד למדינה בכל קטגוריית משקל בהנחה שהוא השיג את הקריטריון האולימפי. אליהם הצטרפו 14 ג'ודוקא מהמארחת בריטניה בכל קטגוריית משקל. נוסף על כך העפילו לכל קטגוריית משקל 2 ג'ודוקא מכל יבשת ומספר ג'ודוקא נוספים בהזמנה מיוחדת.
בראש טבלת המדליות סיימה רוסיה עם 5 מדליות (3 זהב, 1 כסף ו-1 ארד). זו הייתה הפעם השנייה בלבד שיפן לא סיימה בראש טבלת המדליות בתחרות הג'ודו האולימפית. במקום השני הייתה צרפת עם 7 מדליות (2 זהב ו-5 ארד) ובמקום השלישי סיימה קוריאה הדרומית עם 3 מדליות (2 זהב ו-1 ארד). יפן, מולדת הג'ודו, סיימה רק במקום הרביעי עם 7 מדליות (1 זהב, 3 כסף ו-3 ארד). בסך הכל זכו 23 מדינות במדליה בתחרויות הג'ודו במהדורה זו במשחקים האולימפיים.
טבלת מדליות

מדינה מארחת (בריטניה)
| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכול |
| 1 | רוסיה רוסיה | 3 | 1 | 1 | 5 |
| 2 | צרפת צרפת | 2 | 0 | 5 | 7 |
| 3 | קוריאה הדרומית קוריאה הדרומית | 2 | 0 | 1 | 3 |
| 4 | יפן יפן | 1 | 3 | 3 | 7 |
| 5 | קובה קובה | 1 | 2 | 0 | 3 |
| 6 | ברזיל ברזיל | 1 | 0 | 3 | 4 |
| 7 | ארצות הברית ארצות הברית | 1 | 0 | 1 | 2 |
| 8 | גאורגיה גאורגיה | 1 | 0 | 0 | 1 |
| 8 | סלובניה סלובניה | 1 | 0 | 0 | 1 |
| 8 | קוריאה הצפונית קוריאה הצפונית | 1 | 0 | 0 | 1 |
| 11 | גרמניה גרמניה | 0 | 2 | 2 | 4 |
| 12 | רומניה רומניה | 0 | 2 | 0 | 2 |
| 13 | בריטניה בריטניה | 0 | 1 | 1 | 2 |
| 13 | הונגריה הונגריה | 0 | 1 | 1 | 2 |
| 13 | מונגוליה מונגוליה | 0 | 1 | 1 | 2 |
| 13 | הרפובליקה העממית של סין סין | 0 | 1 | 1 | 2 |
| 17 | הולנד הולנד | 0 | 0 | 2 | 2 |
| 18 | אוזבקיסטן אוזבקיסטן | 0 | 0 | 1 | 1 |
| 18 | איטליה איטליה | 0 | 1 | 1 | 2 |
| 18 | בלגיה בלגיה | 0 | 1 | 1 | 2 |
| 18 | יוון יוון | 0 | 1 | 1 | 2 |
| 18 | קולומביה קולומביה | 0 | 1 | 1 | 2 |
| 18 | קנדה קנדה | 0 | 1 | 1 | 2 |
| סך הכל (23 מדינות) | סך הכל (23 מדינות) | 14 | 14 | 28 | 56 |
הטבלה ממוינת על פי שיטת הספירה של "זהב תחילה".
זוכים > גברים

| 0 | 1 | 2 | 3 |
| --- | --- | --- | --- |
| משקל | זהב | כסף | ארד |
| עד 60 ק"ג | ארסן גלסטיאן   רוסיה רוסיה | הירואקי היראוקה   יפן יפן | פליפה קיטדאי   ברזיל ברזיל  רישוד סובירוב   אוזבקיסטן אוזבקיסטן |
| עד 66 ק"ג | לאשה שבדאטואשווילי   גאורגיה גאורגיה | מיקלוש אונגוורי   הונגריה הונגריה | מסאשי אבינומה   יפן יפן  צ'ו צ'ון-הו   קוריאה הדרומית קוריאה הדרומית |
| עד 73 ק"ג | מנסור איזייב   רוסיה רוסיה | ריקי נקאיה   יפן יפן | סיינג'רגאלין ניאם-אוצ'יר   מונגוליה מונגוליה  אוגו לגראן   צרפת צרפת |
| עד 81 ק"ג | קים ג'ה-בום   קוריאה הדרומית קוריאה הדרומית | אולה בישוף   גרמניה גרמניה | איוואן ניפונטוב   רוסיה רוסיה  אנטואן ולואה-פורטייה   קנדה קנדה |
| עד 90 ק"ג | סונג דה-נאם   קוריאה הדרומית קוריאה הדרומית | אשלי גונזלס   קובה קובה | איליאס איליאדיס   יוון יוון  מסאשי נישיאמה   יפן יפן |
| עד 100 ק"ג | טגיר חאיבולאייב   רוסיה רוסיה | ניידנגין טובשינבאייר   מונגוליה מונגוליה | דימיטרי פיטרס   גרמניה גרמניה  הנק חרול   הולנד הולנד |
| מעל 100 ק"ג | טדי רינר   צרפת צרפת | אלכסנדר מיכאילין   רוסיה רוסיה | רפאל סילבה   ברזיל ברזיל  אנדראס טולצר   גרמניה גרמניה |
זוכים > נשים

| 0 | 1 | 2 | 3 |
| --- | --- | --- | --- |
| משקל | זהב | כסף | ארד |
| עד 48 ק"ג | שרה מנזס   ברזיל ברזיל | אלינה דומיטרו   רומניה רומניה | אווה צ'רנוביצקי   הונגריה הונגריה  שארלין ואן סניק   בלגיה בלגיה |
| עד 52 ק"ג | אן קום-א   קוריאה הצפונית קוריאה הצפונית | יאנט ברמוי   קובה קובה | רוזלבה פורצ'יניטי   איטליה איטליה  פריסילה נטו   צרפת צרפת |
| עד 57 ק"ג | קאורי מצומוטו   יפן יפן | קורינה קאפריוריו   רומניה רומניה | מרטי מאלוי   ארצות הברית ארצות הברית  אוטון פאביה   צרפת צרפת |
| עד 63 ק"ג | אורשקה ז'ולניר   סלובניה סלובניה | שו לילי   הרפובליקה העממית של סין  סין | יושיאה אואנו   יפן יפן  ז'בריז אמאן   צרפת צרפת |
| עד 70 ק"ג | לוסי דקוס   צרפת צרפת | קרסטין תילה   גרמניה גרמניה | יורי אלבאר   קולומביה קולומביה  אדית בוש   הולנד הולנד |
| עד 78 ק"ג | קיילה האריסון   ארצות הברית ארצות הברית | ג'מה גיבונס   בריטניה בריטניה | אודרי צ'ומאו   צרפת צרפת  מיירה אגיאר   ברזיל ברזיל |
| מעל 78 ק"ג | אידאליס אורטיס   קובה קובה | מיקה סוגימוטו   יפן יפן | קרינה בראיינט   בריטניה בריטניה  טונג וון   הרפובליקה העממית של סין  סין |
ישראל בתחרויות הג'ודו

5 ג'ודוקא ייצגו את ישראל באולימפיאדה זו, 4 גברים ואישה אחת. ההישג הטוב ביותר שייך לאליס שלזינגר שסיימה במקום השביעי לאחר שהודחה בשלב רבע הגמר. טומי ארשנסקי וסוסו פללשווילי הודחו בשלב שמינית הגמר לאחר שני קרבות ואריק זאבי וגולן פולק הודחו בסיבוב הראשון.
הערות שוליים

↑  ‏ "London 2012 Olympics qualifying: Judo", ‏ 4 בינואר 2011, BBC
מרכז התערוכות אקסל, בו נערכו תחרויות הג'ודו בלונדון 2012
ווג'דן שאהרקני הפכה לאישה הראשונה מערב הסעודית שמתחרה במשחקים האולימפיים
איגור אנדרייב

| --- | --- |

 לידה:  14 ביולי 1983 (בן 41) ברית המועצות מוסקבה, ברית המועצות
 מדינה:  רוסיה
 מקום מגורים:  מוסקבה, רוסיה
 גובה:  1.85 מטר
 יד חובטת:  ימין
 פעילות כמקצוען:  2002–2013 (כ־11 שנים) 
 סה"כ פרסים שצבר:  4,510,376 דולר אמריקאי 
 יחידים
 מאזן קריירה:  237–231 
 דירוג שיא:  18 (3 בנובמבר 2008)
 זכיות בטורנירים:  3
 זוגות
 מאזן קריירה:  59–83 
 דירוג שיא:  59 (18 ביולי 2005)
 זכיות בטורנירים:  1
 שיאי גראנד סלאם
 זכיות לא זכה
 אליפות אוסטרליה הפתוחה:  סיבוב שלישי  (2006, 2008, 2009)
 אליפות צרפת הפתוחה:  רבע גמר (2007)
 וימבלדון:  שמינית גמר (2009)
 אליפות ארצות הברית הפתוחה:  שמינית גמר (2008)
 
איגור אנדרייב (ברוסית: Игорь Валерьевич Андреев; נולד ב-14 ביולי 1983) הוא טניסאי עבר רוסי שנולד במוסקבה הידוע כמומחה על משטח החימר. בשיאו דורג במקום ה-18 בעולם בדירוג הסבב ה-ATP. זכה ב-3 תארים במשחקי יחידים ותואר אחד בזוגות.
קריירת טניס

אנדרייב הוא אחד מטניסאי רוסיה הבכירים, והוא משחק עם ציוד של חברת בבולט. בסבב ה-ATP ניצח אנדרייב 182 משחקי יחידים והפסיד 153. בסבב ה-ITF ניצח אנדרייב 97 משחקי יחידים והפסיד 52. בגביע דייוויס ניצח אנדרייב 13 משחקי יחידים והפסיד 11. בסבב ה-ATP ניצח אנדרייב 43 משחקי זוגות והפסיד 64. בסבב ה-ITF ניצח אנדרייב 42 משחקי זוגות והפסיד 26. בגביע דייוויס ניצח אנדרייב 3 משחקי זוגות והפסיד 4.
2003

כבר במשחקו הראשון בסבב הצליח אדנרייב לנצח מדורג בכיר, כאשר הביס את בן ארצו ניקולאי דוידנקו בטורניר בוקרשט בשנת 2003. בטורניר הקרמלין קאפ באותה שנה הצליח לראשונה לעלות לרבע גמר טורניר, תוך ניצחון על המדורג הבכיר ביותר בסיבוב הראשון. את השנה סיים במקום ה-88 בדירוג הטניסאים.
2004

לראשונה סיים אנדרייב את השנה בין 50 הטניסאים הבכירים, תוך עלייה לשני גמרים בטורנירים, בטורניר גשטאט בו הפסיד לרוג'ר פדרר ובטורניר בוקרשט בו הפסיד לחוסה אקסוסו. בנוסף לכך ערך אנדרייב את הופעתו הראשונה בגביע דייוויס בשנה זו, ואף הצליח לנצח את מקס מירני.
בשנת 2004 השתתף אנדרייב לראשונה בטורניר גראנד סלאם, כאשר הפסיד בסיבוב הראשון באליפות אוסטרליה הפתוחה. את ניצחונו הראשון בטורניר גראנד סלאם השיג ברולאן גארוס באותה שנה כאשר העפיל לרבע הגמר. בווימבלדון העפיל לסיבוב השני, ואילו באליפות ארצות הברית הפתוחה הפסיד כבר בסיבוב הראשון. כמו כן, לראשונה זכה אנדרייב בטורניר זוגות, טורניר הקרמלין קאפ ביחד עם ניקולאי דוידנקו.
באולימפיאדת אתונה (2004) הפסיד אנדרייב בסיבוב השלישי לצ'יליאני ניקולס מאסו, שהמשיך וזכה במדליית הזהב באותה שנה.
2005

באפריל 2005 זכה לראשונה אנדרייב בטורניר ATP, לאחר ניצחון בגמר טורניר ולנסיה על דוד פרר, והדחת המדורג הרביעי בעולם באותה עת, רפאל נדאל, ברבע הגמר. במהלך השנה זכה אנדרייב בשני טורנירים נוספים, והגיע לגמר של טורניר נוסף. את השנה סיים אנדרייב במקום ה-26 בדירוג הטניסאים. בגביע דייוויס תרם אנדרייב להגעת נבחרת רוסיה לגמר הטורניר.
2006

למרות העפלה לגמר נוסף, פציעת ברכיים שחווה אנדרייב אילצה אותו לפרוש מחציה השני של עונת החימר המועדפת עליו בסבב ה-ATP, ועל כן הפסיד אנדרייב נקודות דירוג רבות וסיים את השנה במקום 96 המאכזב, ולא השתתף בניצחון נבחרת רוסיה בגביע דייוויס.
2007

בשנת 2007 הפך אנדרייב לשחקן היחידים הבולט של נבחרת רוסיה, ועזר לה להעפיל לגמר תוך ניצחונות על נבחרות צ'ילה, גרמניה, וצרפת, ושחקנים כגון טומי האס ופרננדו גונזלס. חזרתו לסבב הורגשה והוא העפיל לרבע גמר הרולאן גארוס, תוך ניצחון על המדורג 1 בעבר אנדי רודיק. זהו הישגו הטוב ביותר של אנדרייב בטורניר גראנד סלאם. את השנה סיים אנדרייב במקום ה-33, לאחר שבמהלכה כבר היה מדורג במקום ה-235 לפני הקאמבק שעשה.
2008

בשנת 2008 הצליח אנדרייב לשמור על יכולותיו הטובות משנים עברו, והגיע לשלבים הגבוהים במספר טורנירים רב. אנדרייב הצליח להשוות את הישגו הטוב ביותר באליפות אוסטרליה כאשר העפיל לסיבוב השלישי, ולקבוע שיא אישי חדש באליפות ארצות הברית תוך העפלה לשמינית הגמר. בנובמבר אותה שנה העפיל אנדרייב למקום ה-18 בדירוג הטניסאים, דירוג השיא שלו. את השנה סיים אנדרייב במקום ה-19.
2009

הישגו הבולט ביותר של אנדרייב בשנת 2009 היה העפלה לסיבוב השלישי באליפות אוסטרליה. אולם שמו של אנדרייב ייקשר דווקא להפסדה המפתיע של נבחרת רוסיה ברבע גמר גביע דייוויס לנבחרת ישראל. אנדרייב הפסיד לשחקן הישראלי הראל לוי שדורג במקום ה-210 בדירוג הטניסאים, 186 מקומות מתחת לאנדרייב.
הישגים בולטים > יחידים > זכיות (3)

| מקרא | תארים | סגנויות |
| --- | --- | --- |
| גביע המאסטרס | 0 |  |
| סדרת המאסטרס | 0 |  |
| סבב ה-ATP‏ | 3 |  |
| צ'אלנג'ר | 0 |  |
| תאריך | טורניר | יריב בגמר | תוצאה |
| --- | --- | --- | --- |
| 4 באפריל 2005 | ספרד ולנסיה | ספרד דוד פרר | 6-3, 5-7, 6-3 |
| 26 בספטמבר 2005 | איטליה פלרמו | איטליה פיליפה ולנדרי | 0-6 ,6-1 ,3–6 |
| 10 באוקטובר 2005 | רוסיה קרמלין קאפ | גרמניה ניקולס קייפר | 5-7 ,7-6, 6-2 |
הישגים בולטים > יחידים > סגנות (5)

| תאריך | טורניר | יריב בגמר | תוצאה |
| --- | --- | --- | --- |
| 12 ביולי 2005 | שווייץ גשטאט | שווייץ רוג'ר פדרר | 6–2, 6–3, 5–7, 6–3 |
| 18 בספטמבר 2005 | רומניה בוקרשט | צרפת פלורנט סרה | 6–4, 6–3 |
| 16 בינואר 2006 | אוסטרליה סידני | ארצות הברית ג'יימס בלאק | 6–2, 3–6, 7–6(3) |
| 13 ביולי 2008 | שווייץ גשטאט | רומניה ויקטור הנסקו | 6–3, 6–4 |
| 20 ביולי 2008 | קרואטיה אומג | ספרד פרננדו ורדסקו | 3–6, 6–4, 7–6(4) |
הישגים בולטים > זוגות > זכיות(1)

| תאריך | טורניר | שותף | יריבים בגמר | תוצאה |
| --- | --- | --- | --- | --- |
| 18 ביולי 2004 | רוסיה קרמלין קאפ | רוסיה ניקולאי דוידנקו | שוודיה ג'ונס ביורקמן הודו מהאש בהופאטי | 3–6, 6–3, 6–4 |
הישגים בולטים > זוגות > הפסדים (1)

| תאריך | טורניר | שותף | יריבים בגמר | תוצאה |
| --- | --- | --- | --- | --- |
| 17 באוקטובר 2005 | רוסיה מוסקבה | רוסיה ניקולאי דוידנקו | רוסיה מיכאל יוז'ני בלארוס מקס מירני | 6–1, 6–1 |
הישגים בולטים > הישגי גראנד סלאם

| תחרות | 2009 | 2008 | 2007 | 2006 | 2005 | 2004 | זכיות |
| --- | --- | --- | --- | --- | --- | --- | --- |
| אליפות אוסטרליה הפתוחה | סיבוב 3 | סיבוב 3 | סיבוב 1 | סיבוב 3 | סיבוב 2 | סיבוב 1 | 0 |
| אליפות צרפת הפתוחה | סיבוב 3 | סיבוב 2 | רבע גמר | - | סיבוב 3 | סיבוב 4 | 0 |
| אליפות וימבלדון | סיבוב 4 | סיבוב 2 | סיבוב 1 | - | סיבוב 3 | סיבוב 2 | 0 |
| אליפות ארצות הברית הפתוחה |  | סיבוב 4 | סיבוב 2 | - | סיבוב 2 | סיבוב 1 | 0 |
אנדרייב במהלך אליפות ארצות הברית הפתוחה בשנת 2007
אנדרייב במהלך טורניר מאסטרס בשנת 2008
מגדל צ'מפיון מוטורס

| --- | --- |

 מידע כללי
 סוג:  גורד שחקים 
 מיקום:  בני ברק 
 מדינה:  ישראל 
 הקמה ובנייה
 תקופת הבנייה:  ?–2013
 תאריך פתיחה רשמי:  2013 
 מידות
 גובה:  165.28 מטר
 קומות:  42
 קואורדינטות:  32°05′54″N 34°49′41″E﻿ / ﻿32.09833333°N 34.82805556°E﻿ / 32.09833333; 34.82805556
  מפת מיקום  מפה דינמית   (למפת גוש דן מוגדלת) מגדל צ'מפיון מוטורס(למפת גוש דן רגילה) מגדל צ'מפיון מוטורס(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מגדל צ'מפיון מוטורס(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מגדל צ'מפיון מוטורס  he מגדל צ'מפיון מוטורסhe מגדל צ'מפיון מוטורסמפת  __ בני ברק (in English: Bnei Brak) [‌גוש דן וסביבותיו‌]מצפון: __ תל אביב-יפו (in English: Tel Aviv) ממזרח: __ פתח תקווה (in English: Petah Tikva), __ גבעת שמואל (in English: Giv'at Shmuel) מדרום וממערב: __ רמת גן (in English: Ramat Gan) tabBackground:;tabBorder:#aaa;defaultTab:0;
 
מגדל צ'מפיון מוטורס הוא גורד שחקים ברחוב ששת הימים בבני ברק שגובהו כ- 165.28 מטרים. עם חנוכתו בשנת 2013 הוא היה הבניין החמישי בגובהו בישראל. הבניין הוא חלק מאזור תעשייה BBC - בני ברק ביזנס סנטר.
כיום המגדל הוא המגדל ה-18 בגובהו בישראל.
מאפיינים והיסטוריה

לפני הקמת המגדל היה במגרש אולם תצוגה ומרכז שירות של חברת צ'מפיון מוטורס לכלי רכב של סקודה ואאודי. החל משנת 2009 הועברה פעילות צ'מפיון מוטורס לאתרים אחרים ובמקביל, הוקם מרכז שירות חדש של החברה בפתח תקווה. בעלת המגרש, חברת "אלייד נכסים", המחזיקה בצ'מפיון מוטורס, ביקשה להשביח את זכויות הבנייה שהתירו בניית מגדל בן 16 קומות, ובשנת 2011 אושרה תוכנית בניין עיר להקמת מגדל בן כ-39 קומות, כשנה לאחר התחלת עבודות הבנייה.
היקף הבנייה בפרויקט עומד על כ-50,000 מטר רבוע, על מגרש של שמונה דונם. בבסיס המגדל נבנו חמש קומות חניה, אף שבמקור היו אמורות להיות שש קומות חנייה, כיוון שבקומה השישית נבנה גן עם צמחייה על חשבון השטחים המיועדים לחנייה. מעל קומות החניון וקומת הגן ישנן חמש קומות מסד ומעליהן נבנו 30 קומות משרדים בשטח ממוצע של 1,600 מטר רבוע. בנוסף לחמש קומות החנייה בבסיס הבניין נבנו שלוש קומות חנייה תת-קרקעיות.
הבניין עוצב כך שנראה כאילו חלקו המערבי הלבן והרחב "מחבק" את חלקו המזרחי הצר והשחור.
תוך כדי בניית המגדל בשנת 2011, רכשה חברת הביטוח "מגדל" שליש מהבעלות במגדל, תמורת 70 מיליון שקל, והפכה לשותפה בהמשך מימון בנייתו.
בקומת הכניסה של הבניין נבנה מרכז מסחרי. נכון ל-2016, הוא מאכלס בית קפה אחד בלבד.
סדר הקומות במגדל

(-3) - מפלס חנייה -3
(-2) - מפלס חנייה -2
(-1) - מפלס חנייה -1
E - לובי, מרכז מסחרי, אולמות תצוגה, קפה אילנס.
1 - מפלס חנייה +1
2 - מפלס חנייה +2
3 - מפלס חנייה +3
4 - מפלס חנייה +4
5 - מפלס חנייה +5
6 - קומת הגן
קומות מסד 11 - 15
קומות משרדים 16 - 43. בין החברות הידועות שהמטה שלהן שוכן בקומות אלו היא חברת מיטב דש.
קומה טכנית 44
גלריה

המגדל בבניה, ספטמבר 2011
המגדל בבניה, מרץ 2012
המגדל בלילה, דצמבר 2013
המגדל ב-2014
הערות שוליים

↑  מגדל צ'מפיון מוטורס, באתר www.bnei-brak.muni.il, על פי היתר מס' 19468 חתום מתאריך 15.3.2018 בארכיב המסמכים שבאתר ההנדסה של עיריית בני ברק
↑  בתוכנית בניין עיר בב/815 הותרה בנייה לגובה של עד 172.7 מטרים מעל גובה פני הים וגובה הקרקע עומד על כ-10 מטרים
1 2  רז סמולסקי, מגדל רכשה שליש ממגדל צ'מפיון מוטורס בבני ברק ב-70 מיליון שקל, באתר TheMarker‏, 7 במרץ 2011
ישיבת היכל אליהו

| --- | --- |
בית המדרש של הישיבה
בית המדרש של הישיבה
 ישיבת הסדר
 השתייכות:  ישיבות הסדר
 תקופת הפעילות:  1927 בשווייץ, עברה לישראל בשנת 1985 – הווה
 מייסדים:  הרב ירחמיאל אליהו בוצ'קו, הרב משה בוצ'קו
 בעלי תפקידים
 נשיא:  הרב שאול דוד בוצ'קו
 ראש הישיבה:  הרב יחזקאל אלישמע בוצ'קו
 תלמידים
 :  200
 מיקום
 מיקום:  כוכב יעקב
 מדינה:  ישראל ישראל
 קואורדינטות:  31°52′49″N 35°14′30″E﻿ / ﻿31.880138888889°N 35.241722222222°E﻿ / 31.880138888889; 35.241722222222
 http://www.toraisrael.com/index.asp
 he
 
ישיבת היכל אליהו היא ישיבת הסדר ביישוב כוכב יעקב. הישיבה נוסדה בשם "עץ חיים" בשנת ה'תרפ"ז (1927) במונטרה שבשווייץ על ידי הרב ירחמיאל אליהו בוצ'קו בהוראת רבו, ראש ישיבת נובהרדוק דאז, הרב אברהם יפה'ן. בשנת 1985 עברה לישראל והפכה לישיבת הסדר.
היסטוריה

הישיבה הוקמה בשנת ה'תרפ"ז (1927) במונטרה שבשווייץ, בידי הרב ירחמיאל אליהו בוצ'קו, בוגר ישיבת נובהרדוק. בתקופת מלחמת העולם השנייה מצאו בישיבה מקלט מאות פליטים, שהישיבה הייתה הישיבה היחידה שנשארה פעילה באותה התקופה. מאמצע שנות החמישים עמד בראשה הרב משה בוצ'קו, בנו של מייסד הישיבה. בשנת תשכ"ז (1967), עם שחרור ירושלים, החליט הרב בוצ'קו לציין בה את יום ירושלים, דבר שהביא להחרמתו על ידי רבני אירופה (בגלל ציוניותו) ולעזיבת תלמידים בעלי השקפה חרדית.
בשנת 1970 הפכה הישיבה לישיבה תיכונית שמשכה אליה בעיקר צעירים מצרפת. בשנת 1985 עלה הרב משה בוצ'קו עם הישיבה לירושלים, והפך אותה לישיבת הסדר. בשנת 1995 עברה הישיבה למשכנה הקבוע בכוכב יעקב.
כיום עומד בראשות הישיבה הרב יחזקאל אלישמע בוצ'קו, בנו של הרב שאול דוד בוצ'קו (שעמד בראשות הישיבה מאז פטירת אביו, בה'תשע"א, וכיום מכהן כנשיא הישיבה).
בשנת ה'תשע"א למדו בישיבה כ-200 תלמידים ואברכים.
בעבר הוציאה הישיבה כתב עת תורני הנקרא "קול מהיכל".
מסלולי הישיבה

בישיבה מספר מסלולי לימוד:
"הסדר": מסלול בן 5 שנים, מתוכן שנה וארבעה חודשים בצה"ל
"הסדר שילובים": מסלול בן 4 שנים, מתוכן שנתיים בצה"ל
"שנה שכולה תורה": שנת ישיבה לבני חו"ל, בשיתוף הסוכנות היהודית, בתוך תוכנית "מסע". חלקם מוסיפים שנת ישיבה נוספת או שירות מקוצר של שנה ושני חודשים בצה"ל, ויש מהם העולים לישראל.
"חופש שכולו תורה": מסלול לבני נוער מחו"ל בחופשת "בין הזמנים" הכולל פעילויות רבות בנוסף על הלימוד.
"יד שאול" על שם הרב שאול ויינגורט, מכון להכשרת רבני קהילות בישראל ומחוצה לה. ההכשרה במכון מדגישה את הקשר עם הקהילה וידע נרחב בסוגיות מעשיות. הכשרה כוללת קריאה בתורה, תקיעת שופר. ראש המכון הוא הרב אריאל אלקובי.
לישיבה שלוחה בראש העין, בשם "אורות משה" על שם הרב משה בוצ'קו, הפועלת במסלול "הסדר שילובים".
צוות רבני הישיבה

הרב יחזקאל אלישמע בוצ'קו, בנו של ראש הישיבה - משמש כיום כראש הישיבה לצד אביו.
הרב אברהם אבא וינגורט - תלמידו של הרב יחיאל יעקב וינברג, בעל ה"שרידי אש", ומוציא כתביו וספריו לאור, ובן דודו של הרב שאול דוד בוצ'קו.
הרב ראובן פיירמן - בעל הספר "נתיב למהר"ל", "אמונה ברורה", "סוד התפילה", ועוד.
הרב אשר חיים.
הרב אליהו שרביט.
הרב ערן אסולין.
הרב חגי הראל.
הרב יאיר בידני.
הרב ניר אביב -  דיין בבית דין לממונות בירושלים ומחבר ספרי שו"ת.
הרב  זכאי מזרחי.
הרב דוכנוב משה.
הרב אריאל אלקובי.
בוגרים ומלמדים בולטים של הישיבה בשווייץ

פרופסור גבריאל איזביצקי - ראש מחלקת ריאות בבית החולים שערי צדק בירושלים
הרב יששכר מאיר לימד בישיבה.
הרב שאול וינגורט - לימד בישיבה עד למותו בשנת תש"ה.
הרב אהרן יהודה לייב שטיינמן - לימד בישיבה בתקופת מלחמת העולם השנייה ולאחריה.
הרב שלמה וולבה.
הרב משה סולובייצ'יק.
הרב יצחק שיינר.
הרב אברהם אבא וינגורט - למד ומלמד בישיבה.
ד"ר מיכאל ויגודה - ראש תחום משפט עברי במשרד המשפטים.
הרב אביעזר וולפסון.
פרופסור ז'אן-איב סישל - ראש מחלקת אף אוזן גרון בבית החולים שערי צדק בירושלים.
אהרון דאום.
אנדרה נהר.
רפאל פתאי.
הרב מקס ורשבסקי.
מישל ורשבסקי.
ד"ר בנימין גרוס.
הערות שוליים

↑  הלך לעולמו הרב משה בוצ'קו ראש ישיבת היכל אליהו בכוכב יעקב, באתר ערוץ 7, 18 בספטמבר 2010.
| --- | --- |
בקרת זהויות :  NLI: 987007311657405171  VIAF: 140085992   WorldCat (עם VIAF): 140085992
חניה לאופניים

חניה לאופניים בהולנד
חניה לאופניים הוא מתקן המשמש להעמדת האופניים ונעילתם בזמן שאינם בשימוש. מתקני חניה לאופניים עשויים להיות מונחים על הקרקע באופן חופשי, או להיות מעוגנים אל הקרקע, למדרכה או לבניין. עם התרחבות השימוש באופניים, גדל מגוון מתקני החניה והם נבדלים זה מזה בצורתם, בעיצובם, ברמת הבטיחות שלהם ובהתאמתם לסביבות שונות.
מתקני החניה מאפשרים לרוכבים לחנות בביטחה ובנוחות. כיום מוצבים מתקני חניה לאופניים באופן וולנטרי על ידי גופים מסחריים וציבוריים, כגון רשויות מקומיות, מוסדות חינוך, מקומות בילוי, בתים פרטיים וחניונים של מתחמי משרדים.